สวัสดีค่ะอยากทราบว่าถ้าเวลามีพสพ.ใส่ถุงตั้งเเต่ต้นจนจบ จะปลอดภัยมั้ยคะถุงยางจะป้องกันได้มากน้อยเเค่ไหน ?ระยะเวลาในการมีพสพ.จะส่งผลให้ถุงยางลดประสิทธิภาพมั้ยคะ ? เเล้วหลังจากมีพสพมีตกขาวสีเหลืองจะผิดปกติมั้ยคะ
สวัสดีค่ะ แม้จะใช้ถุงยางอนามัยได้อย่างถูกต้อง ก็ไม่สามารถป้องกันการตั้งครรภ์ได้ 100% โดยมีโอกาสที่จะเกิดการตั้งครรภ์ได้ประมาณ 2% ซึ่งการใช้อย่างถูกต้อง ได้แก่ ฉีกห่อผลิตภัณฑ์ถุงยางอย่างระมัดระวัง ไม่ใช้กรรไกรหรือมีดในการตัด ไม่ใช้เล็บแกะ ถุงยางอนามัยยังไม่หมดอายุ ไม่มีการฉีกขาดหรือรั่วซึม ถุงยางมีขนาดที่พอดีกับอวัยวะเพศชาย ใช้เพียงครั้งเดียวต่อการสอดใส่ 1 ครั้ง ไม่ใส่ถุงยางอนามัยซ้อนกัน ไม่ทาวาสลีนหรือผลิตภัณฑ์ที่มีน้ำมันลงบนถุงยาง เป็นต้น ส่วนระยะเวลาในการใช้ต่อครั้งไม่ได้ทำให้ประสิทธิภาพลดลงสำหรับการมีตกขาวหลังจากมีเพศสัมพันธ์ หากไม่ได้มีปริมาณมากผิดปกติ ไม่ได้มีกลิ่นเหม็น ไม่มีแสบหรือคันช่องคลอด ไม่มีแสบขัดขณะปัสสาวะ ไม่มีปวดท้องน้อยตกขาวดังกล่าวก็ถือว่าเป็นตกขาวที่ปกติค่ะ